1. melléklet a 6/2015. (II.27.) önkormányzati rendelethez

**Bizottságok**

**Bizottságok létszáma**

A képviselő-testület feladatainak eredményesebb ellátása érdekében 4 fős Pénzügyi Bizottságot, 4 fős Kulturális és Sportbizottságot hoz létre.

A Pénzügyi Bizottság 3 fő képviselő-testületi tagból és 1 fő külsős bizottsági tagból áll. A Kulturális és Sportbizottság 3 fő képviselő-testületi tagból és 1 fő külsős bizottsági tagból áll.

**Pénzügyi Bizottság**

**A Bizottság feladatai:**

*a)* közreműködik a Képviselő-testület költségvetési döntéseinek, a helyi adókra vonatkozó rendeletek, a hatósági ármegállapításra vonatkozó testületi döntések előkészítésében,

*b)* a bizottsági vélemény kialakítása a költségvetési koncepció egészéről, a tervezett bevételek és kiadások nagyságáról és teljesíthetőségéről

*c)* véleményezi a költségvetési előirányzatok teljesítését,

*d)* véleményezi a – a költségvetésben biztosított – fejlesztési, működési és fenntartási előirányzatok elosztását,

*e)* véleményezi a Képviselő-testület ülése elé kerülő pénzügyi jelentéseket, előterjesztéseket, javaslatokat,

*f)* véleményezi az éves költségvetési javaslatot és a végrehajtásáról szóló féléves, és éves beszámoló tervezetét,

*g)* véleményezi az SZMSZ módosításáról szóló előterjesztést,

*h)* megvitatja, véleményezi a költségvetési követelések elengedésére irányuló méltányossági döntéseket,

*i)* a helyi önkormányzati képviselők vagyonnyilatkozat nyilvántartás és ellenőrzés

j.) végzi a polgármester és az önkormányzati képviselők vagyonnyilatkozat tételével kapcsolatos feladatokat.

**A Bizottság előkészíti**

a) az önkormányzat vagyonmérlegét,

b) az önkormányzati ingatlanvagyon és vagyonrészek, valamint a vagyoni értékű jogok érvényesítését,

c) a kapcsolódó vagyonműködtetési megállapodásokat,

d) közreműködik a lakosság tájékoztatásában a beruházások megvalósítottságával kapcsolatban.

A Pénzügyi Bizottság ellenőrzi az egyes bizottságok szükség szerinti közreműködésével, a polgármester és a Közös Hivatal, az önkormányzati költségvetési szervek pénzgazdálkodási tevékenységét, a Képviselő-testület költségvetési döntéseinek végrehajtását.

Vizsgálja a hitelfelvétel indokait és gazdasági megalapozottságát, ellenőrzi a pénzkezelési szabályzat megtartását, a bizonylati rend és a bizonylati fegyelem érvényesítését. Vizsgálati megállapításait a képviselő-testülettel haladéktalanul közli.

Folyamatosan figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, csökkenés) alakulását, értékeli az azt, előidéző okokat, megállapításairól tájékoztatja a Képviselő-testületet.

Nettó 10.000.000 Forint értékhatár alatt önkormányzati tulajdonú vagyontárgy értékesítését, hasznosítását megelőzően lefolytatja a célszerűségi, pénzügyi-gazdaságossági vizsgálatot.

**Kulturális és Sportbizottság**

A Bizottság feladatai:

**A Bizottság véleményezi:**

a.) az oktatási intézmények átszervezését, szerkezetátalakítását

b.) állást foglal oktatási intézmények névváltoztatásával kapcsolatban

c.) véleményt nyilvánít intézményvezetők kinevezésekor

d.) véleményezi az oktatási és közművelődési intézmények létesítését, megszüntetését, intézmények átvételét

e.)véleményezi az oktatási intézmények költségvetését, zárszámadását

f.) véleményt nyilvánít az önkormányzat területén elhelyezésre kerülő

 képzőművészeti alkotásokkal kapcsolatban, közreműködik állításának

 előkészítésében

g.) véleményt nyilvánít sportlétesítmények hasznosítását illetően

**A Bizottság javaslatot tesz:**

a.) szakmai pályáztok meghirdetésére

b.) utcanevek megváltoztatására, emléktáblák elhelyezésére, közterületek elnevezésére

c.)intézményvezetők kitüntetésére

d.) címek, díjak adományozására

e.) kulturális rendezvények megtartására, évfordulók megünneplésére.

f.) Javaslatot tesz kulturális rendezvények pénzügyi támogatásáról az éves költségvetésbe e célra tervezett előirányzat erejéig

g.) javaslatot tesz sportegyesületi szakosztályok támogatására

A bizottság az intézményekkel, egyházakkal, egyesületekkel és civil szervezetekkel összhangban elkészíti az évi rendezvény naptárat és azt a képviselő-testület elé terjeszti. Szervezi az önkormányzati ünnepségeket, rendezvényeket és koordinálja, véleményezi a más szervezet által szervezett község szintű rendezvényeket.

Közreműködik a szabadidősport szervezésében, segíti a diáksport tevékenységet.